Rudeninis laumžirgis
Rudeninis laumžirgis (Aeshna mixta) – laumžirgių (Aeshnidae) šeimos vabzdys. Kūno ilgis siekia 60 mm, išskleisti sparnai – 85 mm ilgio. Abiejų lyčių individų pilvelis itin margas: patinų su mėlynomis dėmelėmis, o patelių – su gelsvomis. Rūšies arealas apima Europą (išskyrus šiaurinius kraštus), Šiaurės Afriką, Artimuosius Rytus ir Aziją. Randamas ir Lietuvoje.